b'\n_START_ARTICLE_\nTallinna Tehnika- ja Teaduskeskus\n_START_PARAGRAPH_\nEnergia avastuskeskus (aastani 2009 ka Energiakeskus; juriidilise nimega Tallinna Tehnika- ja Teaduskeskus) on aastal 1999 Tallinnas asutatud tehnika- ja teaduskeskus; \xc3\xb5iguslikult sihtasutus. Keskus loodi eesm\xc3\xa4rgiga tutvustada n\xc3\xbc\xc3\xbcdisaegset tehnikat ja tehnikateadusi, samuti arendada selleteemalist n\xc3\xa4itlikku \xc3\xb5pet._NEWLINE_Keskuse asutasid 1999 Eesti Energia, Tallinna linn, Tallinna Tehnika\xc3\xbclikool ja Tallinna K\xc3\xbcte._NEWLINE_Energia avastuskeskuse missioon on stimuleerida uudishimu, avastusr\xc3\xb5\xc3\xb5mu ja teaduse ning tehnoloogia m\xc3\xb5istmist p\xc3\xb5nevate kogemuste kaudu._NEWLINE_Sihtasutuse juhtorganiteks on juhatus ja n\xc3\xb5ukogu. Juhatuse kuulub Kertu Saks. N\xc3\xb5ukogu koosseis: Margus Rink (Eesti Energia AS esindaja ja sihtasutuse n\xc3\xb5ukogu esimees), Olga Petrova (AS Tallinna K\xc3\xbctte esindaja), Vladimir Panov (Tallinna Soojus AS esindaja), Aini H\xc3\xa4rm (Tallinna linna esindaja), Jakob K\xc3\xbcbarsepp (Teaduste Akadeemia esindaja), Erkki Truve (Tallinna Tehnika\xc3\xbclikooli esindaja), Katrin Niglas (Tallinna \xc3\x9clikooli esindaja), Vladimir Prussakov (Tallinna linna esindaja) ja Viive Aasma (Sihtkapitali esindaja)._NEWLINE_Energia avastuskeskus asub sajandivanuses Tallinna elektrijaama hoones aadressil P\xc3\xb5hja pst 29.\n_START_SECTION_\nHoone ajalugu\n_START_PARAGRAPH_\nP\xc3\xb5hja pst 29 hoone ehitati aastal 1912 ja ehitust juhtis insener P. K\xc3\xbcrenius. Esimene elektritarbija \xc3\xbchendati v\xc3\xb5rku 24. m\xc3\xa4rtsil 1913. Jaam sai nimeks Tallinna Linna Elektri Keskjaam. Hoonet on \xc3\xbcmber ehitatud aastail: 1924, 1929 (arhitekt E. Habermann) ja 1934. Teise maailmas\xc3\xb5ja ajal elektrijaam osaliselt h\xc3\xa4vis, kuid see taastati 1948. aastaks. Energia avastuskeskuse eelk\xc3\xa4ijaks selles hoones oli Energeetikamuuseum, mis avati 17. detsembril 1993 ja tegutses 5 aastat. Aastast 1999 tegutseb p\xc3\xb5nevate torude ja generaatorite interj\xc3\xb6\xc3\xb6ris Sihtasutus Tallinna Tehnika- ja Teaduskeskus, \xc3\xa4rinimega Energia avastuskeskus._NEWLINE_\xe2\x80\x9eTegemist on p\xc3\xb5neva hoonega, mis on ka kogu energeetika ajaloo m\xc3\xb5ttes eriline. 1924. aastal algas just selles elektrijaamas esimesena p\xc3\xb5levkivist elektrienergia tootmine \xc3\xbcldkasutavasse v\xc3\xb5rku. Selles hoones asub omamoodi Eesti p\xc3\xb5levkivienergeetika h\xc3\xa4ll,\xe2\x80\x9c hindab Eesti Energia juhatuse esimees Sandor Liive milj\xc3\xb6\xc3\xb6v\xc3\xa4\xc3\xa4rtusliku hoonet.'